CELEX: 62016TA0543
Language: et
Date: 2018-12-13 00:00:00
Title: Liidetud kohtuasjad T-543/16 ja T-544/16: Üldkohtu 13. detsembri 2018. aasta otsus – Carpenito jt versus nõukogu (Avalik teenistus — Töötasu — Ametnike ja muude teenistujate töötasude ja pensionide iga-aastane kohandamine — Määrused (EL) nr 422/2014 ja nr 423/2014 — Töötasude ja pensionide kohandamine aastatel 2011 ja 2012 — Põhjendamiskohustus — Proportsionaalsus — Õiguspärane ootus — Sotsiaaldialoogi käsitlevad eeskirjad)

4.3.2019   
            
            
               ET
            
            
               Euroopa Liidu Teataja
            
            
               C 82/44
            
         
      Üldkohtu 13. detsembri 2018. aasta otsus – Carpenito jt versus nõukogu
      (Liidetud kohtuasjad T-543/16 ja T-544/16) (1)
      
      ((Avalik teenistus - Töötasu - Ametnike ja muude teenistujate töötasude ja pensionide iga-aastane kohandamine - Määrused (EL) nr 422/2014 ja nr 423/2014 - Töötasude ja pensionide kohandamine aastatel 2011 ja 2012 - Põhjendamiskohustus - Proportsionaalsus - Õiguspärane ootus - Sotsiaaldialoogi käsitlevad eeskirjad))
      (2019/C 82/50)
      Kohtumenetluse keel: prantsuse
      
         Pooled
      
      
         Hageja kohtuasjas T-543/16: Renzo Carpenito (Overijse, Belgia) (esindaja: advokaat M. Velardo)
      
         Hagejad kohtuasjas T-544/16: Maria Kannellopoulou (Cranves-Sales, Prantsusmaa), José Carlos Lechado García (Brüssel, Belgia), Bernd Loescher (Rhode-Saint-Genèse, Belgia), Evelina Milenova (Brüssel) (esindaja: advokaat M. Velardo)
      
         Kostja: Euroopa Liidu Nõukogu (esindajad: M. Bauer ja M. Veiga, hiljem M. Bauer ja R. Meyer)
      
         Kostja toetuseks menetlusse astuja: Euroopa Parlament (esindajad: M. Ecker ja E. Taneva)
      
         Ese
      
      ELTL artikli 270 alusel esitatud nõue, milles palutakse esiteks tühistada nõukogu otsused kohandada hagejate töötasusid ja pensioneid 2011. aastal 0 % suuruse määraga, nagu on ette nähtud Euroopa Parlamendi ja nõukogu 16. aprilli 2014. aasta määruses (EL) nr 422/2014, millega kohandatakse alates 1. juulist 2011 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT 2014, L 129, lk 5), ja 2012. aastal 0,8 % suuruse määraga, nagu on ette nähtud Euroopa Parlamendi ja nõukogu 16. aprilli 2014. aasta määruses (EL) nr 423/2014, millega kohandatakse alates 1. juulist 2012 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT 2014, L 129, lk 12), ning teiseks hüvitada hagejatele kahju, mis neile nende otsustega väidetavalt tekitati.
      
         Resolutsioon
      
      
                  1.
               
               
                  Jätta hagid rahuldamata.
               
            
                  2.
               
               
                  Jätta hagejate kohtukulud nende endi kanda ja mõista neilt välja Euroopa Liidu Nõukogu kohtukulud.
               
            
                  3.
               
               
                  Jätta Euroopa Parlamendi kohtukulud tema enda kanda.
               
            
         (1)  ELT C 146, 4.5.2015 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-31/15 ja anti üle Euroopa Liidu Üldkohtule 1.9.2016).